Al Jazeera

Al-Jazeera (, IPA: [] suom: niemimaa) on televisioyhtiö, jonka päämaja sijaitsee Dohassa Qatarissa.

Yhtiö aloitti lähetyksensä 1996 Al-Jazeera-nimellä arabiankielisenä uutis- ja ajankohtaiskanavana, jonka lähetykset näkyvät tv-satelliitin kautta. Al-Jazeera sai 150 miljoonaa Yhdysvaltain dollaria vastaavan alkupääomansa Qatarin emiiriltä Hamad ibn Khalifalta, joka edelleen rahoittaa yhtiötä.Aamulehti sivu A11, 22.7.2010 Al-Jazeeran englanninkielinen kanava näkyy 140 maassa, mukaan lukien Suomi.Lehtinen, Aki Petteri: Mediamaailman ufo saa kansat liikkeelle. Helsingin Sanomat 17.6.2011, s. D 6.

Al-Jazeeran pääjohtaja on Wadah Khanfar.

Yhtiö on laajentanut tv-toimintaansa myös muihin aihealueisiin keskittyviin kanaviin ja internetpohjaisiin palveluihin. Arabiankielisen uutiskanavan lisäksi sen kanaviin kuuluu urheilukanava, politiikkakanava, lastenkanava, englanninkielinen uutiskanava ja dokumenttikanava.

 Al-Jazeeran kanavat 
 Al Jazeera International
 Al Jazeera English

Al-Jazeeralla on merkittävä asema arabiankielisessä maailmassa, jossa monissa maissa tv-yhtiöiden uutisvälitys on hallituksen tiukassa valvonnassa.

 Historia 
pienoiskuva|Al-Jazeeran englanninkielisen kanavan uutishuone Dohassa.
Ennen kanavan toiminnan aloittamista Saudi-Arabia sulki maassa kaksi vuotta toimineen BBC World Servicen televisiokanavan. Monet entisistä BBC:n työntekijöistä saivat töitä Al-Jazeeralta, joka aloitti loppuvuodesta 1996.

Al-Jazeera sai kuuluisuutta länsimaissa vuonna 2001 julkaistuaan Osama bin Ladenin videoviestin. Sen uutisvirta sai Yhdysvaltain ja Britannian hallituksien esittämään vastalauseita myös 2003, jolloin kanava näytti kuvaa koalition kaatuneista ja vangituista sotilaista sekä kuolleista irakilaisista siviileistä.

Kanava aloitti englanninkielisen web-palvelun maaliskuussa 2003 ja englanninkielisen uutiskanavan 2006.

Al-Jazeeran toiminta on ajoittain kielletty ja sitä on vainottu Egyptissä, Kuwaitissa ja Jordaniassa, ja myös maltillinen palestiinalaishallinto on arvostellut sitä.

13. marraskuuta 2001 Yhdysvaltain hyökätessä Afganistaniin ohjusisku tuhosi sen toimiston Kabulissa. Kanavan kameramies Sami al-Hajj vangittiin Afganistanissa, ja hänet vietiin Guantanamo Bayn vankileirille, jossa häntä pidettiin ilman syytteitä toukokuuhun 2008 asti.

Marraskuussa 2005 Daily Mirror julkaisi salaisen muistion, jonka mukaan George W. Bush harkitsi Al-Jazeeran Qatarin Dohassa sijaitsevan pääkonttorin pommittamista samaan aikaan, kun Yhdysvallat hyökkäsi Fallujaan. Marokko kielsi kanavan toiminnan lokakuussa 2010.

Tammikuussa 2011 alkaneiden Egyptin mielenosoitusten aikana Al-Jazeera raportoi tapahtumista, ja sen toimintaa häirittiin. Muiden ulkomaisten toimittajien lisäksi erityisesti Al-Jazeeran toimittajia on kohdeltu kovakouraisesti ja heitä on pidätetty. Al-Jazeera on jo aiemmin samassa kuussa ollut tärkeä informaatiokanava Tunisian kansannousun yhteydessä ja sieltä ympäri arabimaailma levinneessä kapinamielialassa. Kanavan arabiankielisen toimituksen on väitetty tukevan islamisteja, esimerkiksi Hamasia. Se itse sanoo, että ”sen on pidettävä silmät auki, jotta havaitsemme tapahtumat, jotka saattavat johtaa arabidiktaattorin kaatumiseen”, vaikkakaan se ei katso tehtäväkseen vapauttaa arabimaita sorrosta. Ranskalainen politiikan tutkija Claire Gabrielle Talon katsoo kirjassaan Al-Jazeera (2011), että kanava oli liian sitoutunut kansanousuihin eikä siten noudattanut riittävästi objektiivisuutta verrattuna länsijournalismiin.

Kuitenkin Royal Television Society valitsi Al-Jazeeran englanninkielisen kanavan vuoden 2011 parhaaksi uutiskanavaksi, eritoten sen Arabikevään tapahtumien uutisoinnista. Samassa yhteydessä uutispalvelun sosiaalinen media The Stream voitti vuoden Innovative News Award -palkinnon. Kanavan lähi-idän uutisoinnin palkitsi myös Columbian yliopisto vuosittaisella journalismipalkinnollaan.

Vaikka länsiviestimet ovat New Yorkiin tehtyjen terrori-iskujen jälkeen toisinaan pitäneet Al-Jazeeraa Al-Qaidan äänitorvena, Al-Qaidan mukaan kanava suhtautuu siihen liian kriittisesti. Samoin israelilaiset pitävät sitä juutalaisvastaisena, mutta arabien mielestä se antaa Israelin näkemyksille legitiimin areenan.

Vuonna 2017 useat arabimaat Saudi-Arabian johdolla esittivät Qatarille sarjan vaatimuksia, joihin kuului mm. Al Jazeeran sulkeminen.

Israel otti lokakuussa 2023 käyttöön uusia hätätilasäädöksiä, joiden avulla voitaisiin kieltää kansalliselle turvallisuudellen haitalliset mediat ja takavarikoida niiden kalusto.https://www.washingtonpost.com/style/media/2023/10/18/israel-al-jazeera-committee-to-protect-journalists-threat-censor/ 
Lokakuussa 2023 Yhdysvaltain ulkoministeri Antony Blinken pyysi Qatarin pääministeriä puuttumaan Al Jazeeran retoriikkaan, jota hän nimitti Israelia vastaan kiihottamiseksi.https://www.foxnews.com/media/secretary-of-state-anthony-blinken-asked-qatari-pm-rein-in-al-jazeera-war-coverage-report 

 Lähteet 

 Aiheesta muualla 

 Al Jazeeran verkkosivut 
 Al Jazeeran englanninkieliset verkkosivut 
 Al Jazeera Children's Channel websivut   
 Michael Paterniti, Newsmakers: Inside Al Jazeera, QG-lehti , kesäkuu 2011 

Luokka:Televisioyhtiöt
Luokka:Televisiokanavat
Luokka:Qatarilainen kulttuuri
Luokka:Vuonna 1996 perustetut televisiokanavat